cyanic-selkie/wikianc huggingface dataset:
Auseklis Veģis
Auseklis Veģis (1903—1973) bija latviešu botāniķis, augu fiziologs, Latvijas Universitātes docents. Viens no 1944. gada 17. marta Latvijas Centrālās padomes memoranda parakstītājiem. Pazīstams ar pētījumiem par augu miera periodu, tā fizioloģisko dabu un faktoriem, kas to izraisa.
Dzīvesgājums
Dzimis 1903. gada 27. decembrī Mazstraupes pagasta skolas skolotāja Pētera Veģa un viņa sievas Adelīnas Rozālijas, dzimušas Rudzītes, ģimenē. No 1914. gada mācījās Longīna Ausēja reālskolā Cēsīs. Pirmā pasaules kara laikā Veģu ģimene devās bēgļu gaitās uz Baku, kur Auseklis mācījās pilsētas 1. reālskolā (1917—1920). Pēc Latvijas un Krievijas miera līguma noslēgšanas 1920. gadā, kopā ar ģimeni viņš atgriezās Latvijā, 1921. gada pavasarī absolvēja Cēsu Bērzaines valsts vidusskolu un sāka strādāt par skolotāju Mālupes pagasta Vecajā pagastskolā.
Otrā pasaules kara beigās 1944. gadā Veģis ar ģimeni devās bēgļu gaitās uz Zviedriju, kur turpināja zinātniskos pētījumus Upsālas Universitātes Fizioloģiskās botānikas institūtā. Šajā laikā tapa A. Veģa ievērojamākais darbs "Miera periods augstākajiem augiem", kas publicēts 1964. gadā un ir starp visbiežāk citētajiem rakstiem augu fizioloģijā (365 seizes no 1964. līdz 2001. gadam). Viņš pierādīja, ka miera periodu augiem izraisa ārējie apstākļi un, tādejādi, viņš ir viens no modernās augu fizioloģijas teorijas par miera periodu pamatlicējiem.
Miris 1973. gada 5. jūnijā Upsālā. Docenta Veģa studiju laikā vāktais herbārijs glabājas Latvijas Universitātes Muzejā (RIG).
Hamilkārs Felkerzāms (politiķis)
Hamilkārs Eižens Magnuss fon Felkerzāms (, dzimis, miris ) bija vācbaltu jurists un politiķis.
Guļošā čigāniete
Guļošā čigāniete (fr) ir franču naivisma gleznotāja Anrī Ruso 1897. gadā radīta eļļas krāsas glezna. Tas ir fantastisks attēlojums, kurā lauva mēnessgaismā pārliecies pār tuksnesī iemigušu sievieti.
Hamilkārs Felkerzāms (politiķis)
Dzīvesgājums
1905. gada revolūcijas laikā bija muižniecības pašaizsardzības vadītājs Jelgavā. Kurzemes bruņniecības pārstāvis Baltijas koncilā (1906), 17. oktobra savienības partijas biedrs, Krievijas Impērijas 3. un 4. Valsts domes deputāts (1907—1917). Smagi slimojis, 1913. gadā viņam amputēta kāja. Pēc 1919. gada uzturējās Berlīnē, kur nodarbojās ar publicistiku un rakstniecību. Miris 1929. gada 4. augustā Gleinicā (Gleinitz), Silēzijā, Vācijā (tagad Polijā).
Guļošā čigāniete
Apraksts
Ruso gleznu aprakstīja šādi: "Klejojoša nēģeriete, mandolīnas spēlētāja guļ dziļā miegā blakus savam dzeramā ūdens traukam, noguruma nomākta. Garām dodas lauva, saož viņas smaržu, bet neapēd to. Ir mēnessgaismas efekts, ļoti poētisks."
Perspektīvas trūkums ir naivisma pazīme, plakanie tēli ir attēloti nesamērīgi, proti, sieviete ir pārāk liela attiecībā pret lauvu. Tiek piedāvāti vairāki skaidrojumi šim motīvam — ka lauva varētu būt daļa no sievietes sapņa, bet tāpat glezna varētu simbolizēt konfliktu starp mieru un draudošām briesmām.
Starptautiskais meistars
Starptautiskais meistars ir nosaukums (tituls), kuru par noteikta kvalifikācijas normatīva izpildi attiecīgi šahistiem vai dambretistiem piešķir starptautiskās šaha un dambretes federācijas.
FIDE
Starptautiskā Šaha federācija FIDE piešķir nosaukumus:
WFCC
Pasaules šaha kompozīcijas federācija WFCC piešķir nosaukumus:
FMJD
Starptautiskā dambretes federācija FMJD piešķir nosaukumu:
Dario Šits
Dario Šits (dzimis ) ir profesionāls Latvijas futbolists, pārstāv Itālijas komandu Parma.
Klubu karjera
Futbolu sācis spēlēt Latvijas kluba FK Metta jauniešu komandās, 2020. gadā Dario Šits pievienojās kluba Parma jauniešu akadēmijai. Sākumā spēlējis U-17 sastāvā, ātri pārcēlās uz Primavera turnīra komandu, kurā bija ražīgs vārtu guvējs 2021.—22. gada sezonā, izpelnoties pirmos izsaukumus uz profesionālo komandu.
Advokāts
Advokāts ( — 'palīgā sauktais') ir jurists, kas klientam sniedz juridiska rakstura konsultācijas, pārzina tā juridiskās lietas, sagatavo dokumentus juridiskajos jautājumos, kā arī, ja nepieciešams, klienta interesēs pārstāv vai aizstāv to tiesā un pirmstiesas izmeklēšanā.
Dario Šits
Klubu karjera
Profesionāļa statusā Parma komandā debitēja 2022. gada 2. martā, sākot spēli sākumsastāvā 1—1 neizšķirtā viesos pret AC Monza komandu Serie B turnīrā. Jau otrajā spēlē viņš nopelnīja 11 metru soda sitienu savas komandas labā, nākot uz maiņu neizšķirtā pret Cittadella. 2022. gada oktobrī klubs ar spēlētāju pagarināja līgumu līdz 2026. gadam.
Advokāts
Advokāts kā amats parādījās Romas Republikas laikā. Romas impērijas periodā advokāti apvienojās slēgtā advokātu kolēģijā, kas atradās valsts ierēdņu pārziņā. Jau tobrīd, lai kļūtu par advokātu, bija jāapliecina zināšanas jurisprudencē. Arī mūsdienās jebkurš jurists nevar tikt saukts par advokātu, respektīvi, parasti normatīvajos aktos tiek izvirzīti dažādi noteikumi, piemēram, noteikta juridiska kvalifikācija, eksāmena kārtošana, noteikta ilguma prakse juridiskā profesijā, nevainojama reputācija un citas prasības, kas nepieciešamas, lai kļūtu par advokātu. Latvijā "Latvijas Republikas Advokatūras likums", kas regulē zvērināto advokātu darbību, paredz eksāmenu kārtošanu, zvēresta nodošanu, kā arī citas prasības pretendentiem, kuri vēlas kļūt par zvērinātiem advokātiem. Lai arī sniegt juridiskas konsultācijas, pārzināt klienta juridiskās lietas un veikt citas līdzīgas darbības var jebkurš cilvēks, tomēr atsevišķos gadījumos likums paredz, ka klienta lietu var vest tikai advokāts, piemēram, Latvijā "Kriminālprocesa likums" paredz, ka par aizstāvi kriminālprocesā var būt zvērināts advokāts, zvērināta advokāta palīgs, Eiropas Savienības dalībvalsts pilsonis, kurš ieguvis advokāta kvalifikāciju kādā no Eiropas Savienības dalībvalstīm, ārvalstu pilsonis, kas nav Eiropas Savienības pilsonis, un darbojas saskaņā ar Latvijas Republikai saistošu starptautisko līgumu par juridisko palīdzību. Valstī var būt valsts, zvērinātie vai privātie advokāti, kas apvienojas profesionālajās organizācijās. Latvijā pastāv zvērinātie advokāti, kas apvienojas Latvijas Zvērināto advokātu kolēģijā. Anglosakšu tiesību sistēmas zemēs advokāti parasti tiek dalīti baristeros un solisitoros. Vienkāršoti pirmie ir advokāti, kas var pārstāvēt klientu tiesā, kamēr otrie lielākoties nodarbojas ar juridiskajām konsultācijām un dokumentu sagatavošanu.
Jērcēni
Jērcēni var būt:
Vacainīki
Vacainīki ir ciems Dricānu pagastā, Rēzeknes novadā. Atrodas 244 km attālumā no Rīgas.
Ciema apkārtnē atrodas piemiņas vieta 1945. gada pavasarī nogalinātajiem astoņiem latviešu patriotiem.
Vanagērgļi
Vanagērgļi, vanagērgļu ģints (Hieraaetus) ir vanagu dzimtas (Accipitridae) ģints, kas pieder ērgļu apakšdzimtai (Aquilinae). Šajā ģintī ir 5 mūsdienās dzīvojošas neliela auguma ērgļu sugas, kas izplatītas Eiropā, Āzijā, Āfrikā, Jaungvinejā un Austrālijā. Latvijā saskaņā ar mūsdienu sistemātiku sastopama viena vanagērgļu ģints suga — pundurērglis (Hieraaetus pennatus).
2021. gada Pasaules čempionāta hokejā 4. divīzija
'''2021. gada Pasaules čempionāta hokejā 4. divīzija''' būtu hokeja sacensības, kas laika posmā no 3. marta līdz 5. martam norisinātos Biškekā. Divīzijas pirmās vietas ieguvēji iekļūtu 3. divīzijas B grupā.
Vanagērgļi
Kopīgās īpašības
Vanagērgļu ģints sugas ir neliela auguma ērgļi, tie ir mazāki nekā ērgļu ģints (Aquila) un melno ērgļu ģints (Ictinaetus) sugas. To apspalvojums salīdzinoši ar citiem ērgļiem ir gaišāks. Tas var būt brūns, gaiši brūns un smilšu dzeltens. Pavēdere ir gaišāka nekā mugura, reizēm apakšdaļa izskatās gandrīz balta. Lielākais no visiem ir sudrabotais ērglis (Hieraaetus wahlbergi), kura ķermeņa garums sasniedz 61 cm, spārnu plētums 146 cm, svars mātītei 1,4 kg. Pārējās sugas ir apmēram vienādi lielas, bet vismazākais, mazākajiem īpatņiem atšķiroties par dažiem centimetriem, ir Austrālijas mazais ērglis (Hieraaetus morphnoide), kura mazākais īpatnis ir tikai 38 cm garš, tā spārnu plētums 101 cm, svars 440 g.
2021. gada Pasaules čempionāta hokejā 4. divīzija
Tā kā 2020. gada Pasaules čempionāts tika atcelts COVID-19 pandēmijas dēļ, tad 2021. gadā plānotās sacensības būtu pirmā reize, kad tiktu rīkotas 4. divīzijas sacensības.
Vanagērgļi
Sistemātikas izmaiņas
Līdz ar jaunākajiem ģenētiskajiem pētījumiem, ir veikta sistemātikas revīzija. No vanagērgļu ģints uz citām ģintīm ir pārceltas trīs sugas: svītrainais ērglis (Aquila fasciata), Āfrikas ērglis (Aquila spilogaster) un rudais vanagērglis (Lophotriorchis kienerii).
Sistemātika
Vanagērgļu ģints (Hieraaetus)
AAUSAT4
AAUSAT4 ir Dānijas studentu pavadonis. Tas orbītā palaists 2016. gada aprīlī. Pavadoni izgatavoja un apkalpoja studenti no Ālborgas universitātes.
Līdzīgi kā AAUSAT5, arī AAUSAT4 veidots CubeSat 1U formā ar izmēriem 100 × 100 × 113 mm. Tam ir iebūvēts modernizēts Automātiskās identifikācijas sistēmas uztvērējs, kas uztver ziņojumus no kuģiem jūrās un okeānos. Otra derīgā krava, kuru studenti vēlas izmēģināt, ir aktīva stāvokļa noteikšanas un kontroles sistēma.
AAUSAT4 palaišana notika Eiropas Kosmosa aģentūras studentu nanopavadoņu palaišanas projekta Fly Your Satellite! (FYS) ietvaros.
AAUSAT4 tika palaists 21:02:13 UTC ar Krievijas nesējraķeti Sojuz-ST/Fregat-MT no Gviānas kosmiskā centra Franču Gviānā. Tas bija sekundārā krava Eiropas Zemes tālizpētes pavadonim Sentinel-1B. Kopā ar to palaisti arī pavadoņi MICROSCOPE, e-st@r-II, OUFTI-1. 23:50:24 UTC no raķetes atdalīti e-st@r 2, AAUSAT4 un OUFTI-1.
Corythucha bulbosa
Corythucha bulbosa ir tīklblakšu suga. Sastopama ASV no Mērilendas un Virdžīnijas uz rietumiem līdz Ohaio. Barojas uz trīslapu stafilejas (Staphylea trifolia)
Saldūdens krabju virsdzimta
Saldūdens krabju virsdzimta (Potamoidea) ir viena no krabju virsdzimtām, kas pieder pie eibrahiuru sekcijas (Eubrachyura). Šajā virsdzimtā apvienotas divas saldūdens krabju dzimtas. Visas krabju sugas, kas pieder saldūdens krabju virsdzimtai, mājo vai nu Vidusjūras reģionā, Sokotrā, Indijas ziemeļos, Austrumāzijā vai Āfrikā, Madagaskaru un citas tuvējās salas ieskaitot.
Teleportācija
Teleportācija ir materiāla vai enerģijas teorētiska pārvietošana no viena punkta uz otru, fiziski nešķērsojot telpu starp tām. Tas ir iecienīts temats zinātniskās fantastikas literatūrā, kino, videospēlēs un televīzijā.
Etimoloģija
Teleportācijas jēdziena izmantošana, lai aprakstītu materiālu objektu hipotētisku pārvietošanu no vienas vietas uz otru, fiziski nešķērsojot telpu starp tām, ir dokumentēta jau 1878. gadā.
Terminu "teleportācija" 1931. gadā ieviesa amerikāņu rakstnieks Čārlzs Forts,  lai aprakstītu savādas paranormālas parādības — pazušanas un parādīšanās gadījumus, kuri, kā viņš uzskatīja, varētu būt savstarpēji saistīti. Viņš pievienoja grieķu valodas prefiksu "tele" (tālu) latīņu vārda "portare" (ar nozīmi "veikt") saknei. Pirmo reizi šo terminu viņš lietoja savas 1931. gadā izdotās grāmatas "Lo!" otrajā nodaļā.
Fantastikas literatūra
Fantastikas literatūrā bieži tiek izmantoti šādi termini:
Pirmais zināmais stāsts par matērijas pārvietošanu bija Edvarda Peidža Mičela 1877. gadā sarakstītais The Man Without a Body.
Brāļi Strugacki savā nākotnes pasaulē ("Tālā Varavīksne", Парень из преисподней, Попытка к бегству) apraksta tā saucamo "nulles kabīņu" sistēmu, kas ļauj veikt "nulles transportēšanu": cilvēks ieiet kabīnē, kas atgādina telefona būdiņu, uz pults sastāda tās kabīnes numuru, kurā vēlas nokļūt, un tai pašā momentā jau atrodas otrā kabīnē, tūkstošiem kilometru attālumā no pirmās. Otra kabīne var atrasties pat uz Mēness.
Teleportācija aprakstīta ne tikai zinātniskās fantastikas žanrā, tā neskaidri var būt attēlota arī citu žanru darbos. Visbiežāk tās izpausmes ir saistītas ar ļaunu garu darbībām. Piemēram, Mihaila Bulgakova romānā "Meistars un Margarita" stāstīts par Volanda veikto varietē direktora Stepana Lihodejeva piespiedu teleportēšanu no Maskavas uz Jaltu.
Maģiskā teleportācija vairs nav pieskaitāma pie precīzās zinātniskās fantastikas, tā attiecināma uz fantāzijas literatūru. Termins "teleportācija" šajā gadījumā parasti lietots netiek, tā vietā izmanto fantāzijas žanram piemērotākus nosaukumus.
Kino
Teleportācija kino pirmoreiz parādījās 1958. gadā uzņemtajā filmā "Muša". Šīs filmas galvenais varonis uzbūvēja divas teleportācijas kameras un veica eksperimentu pats ar sevi. Viss būtu izdevies veiksmīgi, ja kamerā zinātnieka neuzmanības dēļ nebūtu ielidojusi muša, rezultātā pēc teleportācijas notika cilvēka galvas un roku pārvēršanās par mušas galvu un kājām. Atrast mušu ar cilvēka galvu un rokām viņam neizdevās, un eksperimenta veicējs beidza dzīvi pašnāvībā.
Vēlāk tika uzņemtas divas filmas ar līdzīgu sižetu. 1986. gada filmā teleportācijas rezultātā saplūda mušas un cilvēka DNS, pašai mušai pazūdot bez pēdām. Pēc teleportācijas varonis DNS izmaiņu dēļ pamazām sāka pārvērsties par cilvēku-mušu.
Par reālu popkultūras vērtību teleportācija kļuva, pateicoties seriālam "Zvaigžņu ceļš". Šī filma ar teleportācijas jēdzienu iepazīstināja plašākas aprindas. Sižetā teleportācija tika iekļauta tādēļ, ka studijai nebija līdzekļu dārgu specefektu izveidošanai, lai attēlotu kosmosa kuģu startu un nosēšanos, tā vietā lētāk bija parādīt teleportāciju. Tad vēl nebija pieejami ar datora palīdzību radīti vizuāli efekti. Teleportācijas procesa diviem etapiem — dematerializācijai un materializācijai vajadzīgie efekti tika radīti, uz melnas kartona plāksnes birdinot alumīnija perhlorāta pulvera un sasmalcinātas alumīnija folijas skaidiņu sajaukumu, apgaismojot to no sāniem ar spilgtu gaismu.
Filma un seriāls "Zvaigžņu vārti" pilnībā balstīts uz idejas par teleportāciju. Izmantojot artefaktu, kas guvis nosaukumu "Zvaigžņu vārti", cilvēki pārvietojas uz dažādām planētām. Filmā parādītas arī citas teleportācijas metodes, piemēram, "gredzeni" un "asgārdu stars". Seriālā tiek parādīta arī "vietējā teleportācija" — no planētas virsmas uz orbītā esošu kuģi vai otrādi, no kuģa uz kuģi u.t.t.
Filmā "Babilona 5" īpaši stacionāri vārti atver tuneli, caur kuru pārvietojas kosmosa kuģi. Dažām citplanētiešu rasēm ir kuģi, kas šādu tuneli var radīt paši.
Teleportācija bieži tiek izmantota datorspēlēs, pirmā no tādām spēlēm bija Doom.
Zinātne
Akadēmiskajos izdevumos termins "teleportācija" visbiežāk tiek izmantots avota objekta īpašību kopēšanas kontekstā.
Kvantu teleportācija ir spilgts piemērs šī termina izmantošanai šauri akadēmiskā nozīmē. Šeit nekas ne uz kurieni nepārvietojas, tāpēc termina izmantošana var maldināt cilvēku, kas nav šīs jomas pārzinātājs. Analizējot kvantu teleportācijā saniegto pēc būtības, šeit uz tieši tādu pašu daļiņu, kas atrodas zināmā attālumā, tiek kopētas elementārdaļiņu īpašības, piemēram, spina vērtība.
Kriss Ganters
Kriss Ganters (dzimis ) ir Velsas futbolists, aizsargs, Velsas futbola izlases dalībnieks. Kopš 2022. gada spēlē Anglijas čempionāta Otrās līgas kluba AFC Wimbledon sastāvā.
Klubu karjera
Pēc divu gadu pavadīšanas Cardiff City, par četriem miljoniem mārciņu viņu nopirka Premjerlīgas klubs Tottenham Hotspur. 2008.-2009. gada sezonā Ganters tika vien pie piecām spēlēm Premjerlīgā, tāpēc pārvācās uz Čempionātu, parakstot līgumu ar Notingemas "Forest". "Forest" rindās viņš trīs gados aizvadīja 133 spēles un guva divus vārtus. 2012. gadā pievienojās Reading FC, kur nu jau aizvadījis vairāk nekā 250 spēles.
Karjera izlasē
Ganters ir spēlējis visās Velsas jauniešu izlasēs. 2007. gadā viņš debitēja Velsas pieagušo izlasē spēlējot pret Jaundzēlandi. Ganters arī piedalījās 2016. gada Eiropas čempionātā futbolā. 2017. gadā viņš tika atzīts par Velsas labāko futbolistu.
Sasniegumi
Individuālie sasniegumi
Corythucha fuscigera
Corythucha fuscigera ir tīklblakšu suga. Izplatīta ASV no Ņūdžersijas un rietumiem līdz Kolorado un Arizonas un uz dienvidiem Meksikai un Centrālai Amerikai.
Fricis Liepiņš
Fricis Liepiņš (1863-1927) bija brīvprātīgais Latvijas brīvības cīņās, vecākais Lāčplēša Kara ordeņa kavalieris.
Latvijas brīvības cīņās
Bermontiādes laikā ienaidnieka spēki 1919. gada 13. novembrī pietuvojas Liepājai, tiek zaudēti Dienvidu forti un draud krist arī ielenktā pilsēta. 14. novembrī Liepiņš brīvprātīgi pozīcijās pievienojas Grobiņas kājnieku pulka (vēlākā 11. Dobeles kājnieku pulka) 2. rotai. Kad sākas nacionālās armijas uzbrukums Dienvidu fortus ieņēmušajiem vācu spēkiem, Liepiņš, par spīti savam cienījamajam vecumam, kā pirmais aukstasinīgi metas triecienā ienaidnieka pozīcijām, veicinot arī gados jaunāko cīņu biedru kaujassparu. Rezultātā ienaidnieks no Dienvidu fortiem un Saules muižas apvidus tiek padzīts.
Starpkaru periodā
Par izrādīto varonību Liepiņš 1921. gadā tiek apbalvots ar III šķiras Lāčplēša Kara ordeni, kā arī 1922. gadā saņem "Veckalēju" saimniecību Dunalkas pagasta Liepiņās. Zemes darbos savā jaunsaimniecībā Liepiņš pavada sava mūža nogali
Rite
Rite var būt:
1979. gada pasaules čempionāts cīņas sportā
1979. gada Pasaules čempionāts cīņas sportā notika no 21. līdz 28. augustam Sandiego (ASV).
Kosmos-2451
Kosmos-2451 (Космос-2451) ir Krievijas Strela-3 sērijas militārais sakaru pavadonis. Tas orbītā palaists 2009. gada jūlijā.
Kosmos-2451 tika palaists 01:26 UTC ar nesējraķeti Rokot-KM no Pļeseckas kosmodroma. Kopā ar to palaisti sakaru pavadoņi Kosmos-2452 un Kosmos-2453.
Skuteča
Skuteča (cz) ir pilsēta Čehijā, Pardubices apgabala Hrudimas apriņķī.
Cilvēki
Skuteča ir komponista Vāclava Tomāšeka (Václav Tomášek, 1774-1850) dzimtā pilsēta. Pēdējos dzīves gadus Skutečā pavadīja un 1949. gadā šeit mira komponists Vitezslavs Novāks (Vítězslav Novák, 1870-1949).
Jērcēni (Vijciema pagasts)
Apdzīvotā vieta atrodas nomaļus no valsts autoceļiem, Vijas upes labajā krastā.
Eksistence
"Eksistence" pirmizrāde notika. Filma tika izrādīta 1999. gada Berlīnes starptautiskajā kinofestivālā, kur Kronenbergs saņēma Sudraba lāča balvu par izcilu māksliniecisko ieguldījumu. Filma saņēma pārsvarā pozitīvas kritiķu atsauksmes.
Ādivāsī
Ādivāsī (, "pirmiedzīvotāji, aborigēni") ir kopējs apzīmējums atšķirīgām Indijas subkontinenta pamatiedzīvotāju ciltīm, kas atrodas ārpus tradicionālajām Indijas kastām jeb varnām.
Indijas valdība ādivāsī dēvē par "klasificētajām ciltīm", pie tām pieder 645 dažādas ciltis. Pēc 2011. gada Sociāli ekonomiskās un kastu tautskaites datiem ādivāsī veidoja 9% no Indijas hinduistiem, 32,8% no kristiešiem, 15,9% no zoroastriešiem un 82,5% no citu reliģisko kopienu pārstāvjiem.
Yu-Gi-Oh!: Bonds Beyond Time
Yu-Gi-Oh!: Bonds Beyond Time (ja, burtiski - Spēļu Karalis. Filma: Super saplūšana! Saites, kas pārspēj laiku) ir 2010. gada Japānas 3-D zinātniskās fantastikas anime filma, kas ir daļa no "Jugio" franšīzes. Tā tika izdota par godu 2000. gada seriāla "Jugio" 10 gadu jubilejai.
Vacosola
Vacosola ir ciems Rožupes pagastā, Līvānu novadā. Atrodas 186 km attālumā no Rīgas.
Apdzīvotā vieta atrodas pie autoceļa P63.
Denijs DeVito
Denjels Maikls "Denijs" DeVito (en; dzimis ) ir amerikāņu aktieris, komiķis, režisors un producents.
Audzis itāļu izcelsmes ģimenē. 1966. gadā pabeidza Amerikāņu Dramatiskās mākslas akadēmiju. No 1970. gada filmējās nelielās lomās. 1975. gadā piedalījās Miloša Formana filmā "Kāds pārlaidās pār dzeguzes ligzdu". Kļuva pazīstams ar lomu televīzijas seriālā Taxi (1978—1983), par lomu tajā ir saņēmis Zelta globusa balvu un Emmy balvu. Pēc tam filmējies tādās filmās kā "Maiguma valoda" (1983), "Dēkas ar akmeni" (1984), "Dvīņi" (1988), "Betmens atgriežas" (1992), "Ķeriet īso" (1995) un "Losandželosa konfidenciāli" (1997). Tāpat ieskaņojis dažādus tēlus animācijas filmās "Zvaigžņu basketbols" (1996), "Herkuless" (1997) un "Lorakss" (2012). Filmējies tādos TV seriālos kā It's Always Sunny in Philadelphia (2006-2019), The Kominsky Method (2018).
DR1
Dīzeļvilcienu DR1 no 1963. gada Rīgas vagonbūves rūpnīca ražoja Padomju Savienības piepilsētas satiksmei. Vēl 2022. gadā DR1 vilcienu sastāvi (dažādas modifikācijas) joprojām tiek izmantoti Latvijā, Lietuvā, Krievijā, Baltkrievijā un Ukrainā. Tie tika izmantoti arī Igaunijā līdz 2014. gadam.
Versijas
DR1 (pirmā sērija) — sākot no 1963. gada. Sastāviem DR1-01 līdz DR1-08 priekšējās fasādes forma bija noapaļota un izskatījās kā ER1 elektriskajam motorvagonam. Visa pirmā sērija ir izņemta no ekspluatācijas.
DR1 (otrā sērija) — Pirmais sērijas sastāvs DR1-09 tika nodots lietošanā 1966. gadā. Daži sastāvi tika nosaukti par DR1M. Šo sastāvu priekšējās fasādes dizains ir pilnīgi atšķirīgs. DR1A-014 un jaunāki sastāvi tika aprīkoti ar tolaik jauna veida priekšējiem lukturiem. Šie sastāvi joprojām tiek izmantoti kā departamentu vienības Krievijā. Baltkrievijā tos visus pārveidoja par DRB1m vienībām. Šīs agrīnās DR1 vienības tika numurētas no DR1-09 līdz DR1-053 (izņemot DR1-030, kam ir DR1P modeļa numurs).
DR2 — Otrās sērijas DR1 sastāvu modifikācija, kas aprīkota ar dzinējiem, kas uzstādīti zem motorvagona, nevis aiz kabīnes kā agrākiem modeļiem. Tikai viens šāds prototips tika uzbūvēts 1966. gadā. DR1P — prototipa vilciens DR1P-030 tika pabeigts 1969. gadā, un tajā tika uzstādīts starteris/ģenerators, nevis atsevišķs dīzeļģenerators. Masveida ražošana sākās ar sastāvu DR1P-054. DR1P sastāvi ir numurēti no DR1P-054 līdz DR1P-122 un DR1P-400 līdz DR1P-404. Gandrīz visi no tiem ir likvidēti.
DR1B1/DR1B1m/DR1pT — atjaunoti DR1/DR1P sastāvi Baltkrievijas dzelzceļam. Šo sastāvu vadības ratiņiem ir tāds pats ārējais dizains kā DR1AM vadības ratiņiem. No ekspluatācijas izņemtie motorvagoni tika aizstāti ar 2M62/2M62U dīzeļlokomotīvēm.
DR1A (pirmā sērija) — prototips ar numuru DR1A-405 tika uzbūvēts 1973. gadā. Masveida ražošana sākās ar DR1A-123 sastāvu, kas tika uzražots 1976. gadā. Šie sastāvi joprojām darbojas dažās valstīs, kuras agrāk bija okupējusi PSRS.
DR1A (otrā partija) — prototips ar numuru DR1A-168 tika pabeigts 1977. gadā, un tā priekšējā fasāde tika pilnībā pārveidota. Taču tā masveida ražošana sākās tikai pēc Padomju Savienības sabrukuma, veicot nelielas izmaiņas galvasvagonu priekšējos lukturos. Šie sastāvi joprojām darbojas dažās valstīs, kuras agrāk bija okupējusi Padomju Savienība.
DR6 — šī vilciena sastāva pamatā bija otrās sērijas DR1A sastāvi, un tas tika uzbūvēts 1990. gadā Kubas dzelzceļam. Šāda veida sastāviem ir vairāki uzlabojumi salīdzinājumā ar iepriekšējām versijām.
DR1AM — atjaunoti DR1A sastāvi, kurus izmanto Gruzijas, Latvijas, Lietuvas un Ukrainas dzelzceļa operatori. Deviņdesmitajos gados šos sastāvus aprīkoja ar jauniem braucamajiem ratiem, kas tika iegūti no nebraucošiem vagoniem. Abas DR1A sērijas tika atjaunotas; tomēr braukšanas ratu ārpuse vienmēr tika pārveidota otrās sērijas DR1A vienību stilā.
500. sērijas DR1B — Baltkrievijas dzelzceļam tika ražoti jaunāki vilcienu sastāvi ar uzlabotu dizainu. Tie tika oficiāli nosaukti par ''500. sērijas DR1B'' (kriev. ДР1Б 500 серии), lai novērstu to sajaukšanu ar DR1B vienībām.DR1B — Igaunijas atjaunotie DR1A komplekti ar oriģinālo vagonu komplektāciju. Igaunijā tos lietoja Edelaraudtee līdz 2014. gadam, kad tos aizstāja Stadler Flirt sastāvi. Dažus vilcienu sastāvus Edelaraudtee pārdeva Kazahstānai.
DR1BJ — modernizēti DR1A sastāvi Igaunijā. Šo modeļu vagonu skaits sastāvā tika samazināts no pieciem/sešiem līdz trim vagoniem. Tie tika aprīkoti ar jauniem braucamajiem ratiem, kas 90. gados tika pārveidoti no nebraucošiem ratiem. Abas DR1A sērijas tika modernizētas. Atšķirībā no DR1AM, piedziņas bloka dizains ir līdzīgs jaunākajām ER2/ER9 elektrisko motorvilcienu versijām.
DR1AC — Latvijā modernizēti DR1A sastāvi. Pēc modernizācijas to izskats ir tāds pats kā 500. sērijas DR1B sastāviem, izņemot unikālu sudraba un sarkano krāsu shēmu un sarkano interjeru.DRL1/MDP — Baltkrievijas dzelzceļa modernizētās DR1A vienības. Vagonu sastāvā vagonu skaits tika samazināts no pieciem/sešiem līdz trim. Abas DR1A sērijas tika atjaunotas; tomēr katras vienības piedziņas karietes ārpuse tika pārveidota otrās sērijas DR1A stilā. Atšķirībā no DR1AM vienībām, braucošie rati tika pārveidoti no motorvagona ratiņiem, nevis no nevadošiem ratiem.
AR1/AR2 — sliežu autobuss, kas iekšēji balstīts uz DR1A konstrukciju, bet aprīkots ar dzinējiem, kas uzstādīti zem vagona, nevis uzstādīti aiz kabīnes, kā tas bija standarts DR2 vienībām.
Kultūrā
Dīzeļlokomotīve Half-Life 2 datorspēles City 17 ainā atgādina DR1A motorvagonu, taču ar vairākām atšķirībām, un tas nosaukts kā ESD4.
Skatīt arī
ER2 — Rīgas Vagonbūves rūpnīcas ražots elektrovilciens
Stokeley
Stokeley ir amerikāņu repera Ski Mask The Slump God debijas studijas albums. To 2018. gada 30. novembrī izdeva Victor Victor Worldwide un Republic Records. Albumā piedalās viemākslinieki Juice WRLD, Austin Lam, Lil Baby un Lil Yachty.
Sentkitsas un Nevisas administratīvais iedalījums
Sentkitsas un Nevisas administratīvo iedalījumu veido 14 rajoni, kas izvietojušies uz 2 salām.
Volfgangs Dārziņš
Volfgangs Dārziņš (dzimis vai pēc citiem avotiem, miris ) bija latviešu komponists, pianists un mūzikas kritiķis.
Pazīstams ar folkloras pārtveri profesionālajā mūzikā, apdarinājis 200 latviešu tautas dziesmas solo balsij un klavierēm. Tautas mūzikas skaņkārtu un metrikas īpatnības ir organiski iekausējis sava laika modernajās koncertmūzikas formās.
Dzīvesgājums
Dzimis Rīgā komponista Emīla Dārziņa ģimenē. 1929. gadā beidza Latvijas Konservatorijas Jāzepa Vītola kompozīcijas teorijas klasi, noslēguma aktā atskaņodams savu 1. klavierkoncertu. 1934. gadā beidza konservatorijas Nadeždas Kārkliņas klavieru klasi. 1933. gadā debitēja VIII Dziesmu svētkos, kur svētku kompozīciju konkursā ieguva četras godalgas par tautasdziesmu apdarēm korim.
Strādāja vairākos laikrakstos par mūzikas kritiķi, tai skaitā "Latvis", "Rīts", "Tēvija". Otrā pasaules kara beigās 1944. gadā devās bēgļu gaitās uz Vāciju, kur dzīvoja Eslingenē, pēc sešiem gadiem pārcēlās uz dzīvi ASV. Tur laikā no 1950. līdz 1955. gadam bija Spokanas konservatorijas pedagogs. Tāpat strādāja Vašingtonas Universitātes mūzikas skolā, diriģēja Amerikas baznīcu korus.
Miris Sietlā.
Bija precējies ar gleznotāju Annu Dārziņu.
Mazā nāriņa (nozīmju atdalīšana)
Mazā nāriņa (da) var būt:
Pašnāvnieku vienība
"Pašnāvnieku vienība" (en) ir 2016. gada ASV asa sižeta filma, kuras režisors un scenārija autors ir Deivids Eijers. Filmas sižets balstīts uz DC Comics ļaundaru tāda paša nosaukuma komandu. DC Extended Universe trešā daļa.
Filma ir par valdības noalgoto ļaundaru komandu, kam jāveic dažādas bīstamas slepenas operācijas. Tajā galvenās lomas attēlo Vills Smits, Džēreds Leto, Margota Robija, Jūels Kinnamans, Vaiola Deivisa, Džajs Kortnijs, Džejs Ernandess, Adevale Akinnuoie-Agbadžs, Aiks Barinholcs, Skots Īstvuds un Kara Delevinja.
"Pašnāvnieku vienība" pirmizrāde notika. Tā kļuva par 2016. gada desmito ienesīgāko filmu. Filma saņēma negatīvu kritiķu vērtējumu, kas kritizēja sižetu, režisora darbu un tēlus, taču atzinīgi tika novērtēts Leto un Robijas tēlojums.
Monokristāls
Monokristāls ir atsevišķs kristāls, kuram ir viens nepārtraukts kristālrežģis. Monokristāliem raksturīga pareiza ģeometriska forma un fizisko īpašību anizotropija. Piemēram, vārāmā sāls graudiņi ir monokristāli ar pareiza kuba formu. Kristālu simetrija un pareiza ģeometriskā forma izskaidrojama ar atomu vai jonu simetrisku un stingri sakārtotu telpisku izvietojumu kristāla tilpumā. Dabā ir sastopmi kvarca, akmeņsāls, pirīta un citi monokristāli. Monokristālus, no kuriem sastāv polikristāls, sauc par polikristāla graudiem jeb kristalītiem.
Corythucha aesculi
Corythucha aesculi ir tīklblakšu suga. Izplatīta ASV — Ohaio, Ilinoisā un Kentuki štatos. Barojas uz zirgkastaņām, tajā skaitā kailā zirgkastaņa (Aesculus glabrus) un parastā zirgkastaņa (Aesculus hippocastanum). Pieaugušie kukaiņi ir 4 mm garumā un 2 mm platumā.
Grīšļu ķauķis
Grīšļu ķauķis (Acrocephalus paludicola) ir neliels kāpelētājķauķu dzimtas (Acrocephalidae) dziedātājputns. Tas ir viens no visretākajiem Eiropas dziedātājputniem, kas ligzdo nelielā areālā Eiropas austrumos, ziemo Āfrikā. Ģeogrāfisko variāciju nav.
Grīšļu ķauķis Eiropā pirms apmēram 200 gadiem bija diezgan bieži sastopama, un Vācijā tas tika saukts par purva zvirbuli. Mūsdienās šīs sugas mājvietas ir iznīcinātas un grīšļu ķauķis atrodas uz izzušanas sliekšņa. Kopīgiem spēkiem Eiropas dabas aizsardzības speciālisti un zinātnieki meklē iespējas saglabāt un atjaunot grīšļu ķauķa populācijas tajās vietās, kur šis putns vēl ir sastopams.
Izplatība
Grīšļu ķauķis ir gājputns. Ligzdo ļoti fragmentētā Austrumeiropas areālā ar centru Polijas, Baltkrievijas un Ukrainas robežu saskarsmes reģionā. Šajās valstīs sastopamas arī lielākās ligzdojošās populācijas. Mazākā skaitā grīšļu ķauķi ligzdo Lietuvā, vēl mazāk Vācijā un Krievijā (gan Eiropas, gan Centrālāzijas reģionā, bet, iespējams, šajā reģionā ir izmiris). Vairākās vietās vairs nav sastopams: Ungārijā, Austrijā, Melnkalnē, Serbijā un Slovākijā. Ziemo Āfrikas rietumos, lielākajai daļai populācijas uzturoties Senegālā, Džudža Nacionālajā putnu rezervātā.
Grīšļu ķauķu migrācijas ceļš ved gar jūras piekrasti caur Beļģiju, Franciju, Spāniju un Maroku uz dienvidiem no Sahāras, kur Senegālā un Mali atrodas ziemošanas vietas.
Latvijā
Grīšļu ķauķis Latvijā pirmo reizi novērots 1940. gadā pie Babītes ezera, kad arī tika pierādīts pirmais un pagaidām vienīgais ligzdošanas gadījums. Nākamie novērojumi tika veikti pēc 30 gadiem. 1970. gada vasaras beigās 4 īpatņi tika noķerti Papes ezera niedrājā. Kopš 1970. gada Latvijā zināmi 43 novērojumi (46 īpatņi), no kuriem vairums ir bijuši jaunie putni (noķerti vasarā vai rudenī Liepājas un Papes ezeros). Pēdējās ziņas par iespējamu ligzdošanu iegūtas no 2000. līdz 2004. gadam, kad tika novērota vairāku īpatņu dziedāšana Liepājas ezera dienvidu gala grīšļu laukā, Aizraķē. Ņemot vērā, ka putni sastapti vienā un tajā pašā vietā piecu gadu periodā, ligzdošana lielā mērā ticama, lai gan pilnīgi droši tas nav pierādīts.
Izskats
Grīšļu ķauķis ir neliela auguma, slaids ķauķis ar salīdzinoši smailu asti. Ķermeņa garums 11,5—15 cm, spārnu plētums 17—19 cm, svars 9,8—15,5 g. Salīdzinot ar zvirbuli, grīšļu ķauķis parasti sver divreiz mazāk (apmēram 12 g).
Apspalvojums ķermeņa augšpusē, virsasti ieskaitot, smilšu brūns ar tumši brūnu un melnu, intensīvu svītrojumu, apakšpuse gaiši pelēkdzeltena vai brūndzeltena, ar tumšām svītriņām uz krūtīm un sāniem. Virs acs plata, gaiša uzacs, kā arī uz galvas virsas gaiša svītra ar tumšām maliņām. Piere plakana, bez velvējuma. Knābis spēcīgs un smails. Abi dzimumi izskatās līdzīgi. Jaunajiem putniem iztrūkst svītrojums uz krūtīm un sāniem.
Dzīves vieta
Grīšļu ķauķis galvenokārt uzturas plašos, atklātos zāļu purvos, kuri vēl samērā nesen (pirms 50—100 gadiem) tikuši izmantoti siena pļaušanai. Pļauja pasargāja tos no aizaugšanas, bet slapjums no pārāk intensīvas apsaimniekošanas. Mūsdienās šo biotopu apdraud saimniekošanas pārtraukšana. Šī iemesla dēļ lēni izzūd pat labākās grīšļu ķauķa ligzdošanas vietas Baltkrievijā, Polijā un Ukrainā. Tādēļ tiek organizēta to apsaimniekošana arī mūsdienās.
Grīšļu ķauķis uzturas arī dižās aslapes (Cladium mariscus) audzēs. Mūsdienās grīšļu ķauķi dižo aslapju audzēs ligzdo Polijā. Šo augu audzes ir saglabājušās arī Latvijā, piemēram, pie Kaņiera, Papes un Engures ezera. Kopumā pie Baltijas jūras, lai arī diezgan netipiska, grīšļu ķauķu raksturīgākā dzīvesvieta ir palieņu pļavas upju, ezeru un jūras krastā (piemēram, Kuršu jomas piekrastes pārplūstošajās pļavās).
Grīšļu ķauķa ligzdošanas vietas ir nepastāvīgs biotops — ūdenslīmenis var strauji mainīties un ligzdas var applūst vai vieta var būt applūdusi jau ligzdošanas sezonas sākumā. Dažkārt putni ligzdo tikai otrā perējuma laikā — jūlijā, kad ūdenslīmenis ir pazeminājies līdz optimumam. Pārāk sausas vietas arī nav piemērotas ligzdošanai. Vispiemērotākajās ligzdošanas vietās ūdens sniedzas teju cilvēkam līdz ceļgaliem, apmēram 60—90 cm.
Uzvedība un barība
Grīšļu ķauķis ir uzmanīgs, grūti pamanāms putns, barību meklējot uz zemes vai zemos un blīvi augošos augos, reizēm arī augstākos kārklu krūmos. Galvenokārt barojas ar nelieliem kukaiņiem un citiem bezmugurkaulniekiem, piemēram, ar spārēm, sienāžiem, zirnekļiem un spīļastēm. Nelielos daudzumos arī ar ogām.
Ligzdošana
Grīšļu ķauķim ir maziem putniem netipiska ligzdošanas bioloģija: pārošanās ir ļoti juceklīga — katrs tēviņš sapārojas ar vairākām mātītēm, kā arī mātīte sapārojas ar vairākiem tēviņiem. Katram tēviņam ir teritorija, kas savstarpēji pārklājas. No maija līdz jūlijam tie ar dziesmām cenšas piesaistīt mātītes uzmanību. Kad mātīte ir sapārojusies, tā ligzdu taisa un mazuļus baro bez tēviņa palīdzības (līdzīgi kā meža pīles). Atšķirībā no citiem putniem grīšļu ķauķiem ir netipiski garš pārošanās process, sasniedzot 25 minūšu garumu.
Sezonā var būt divi perējumi (pirmā ligzda tiek taisīta maija beigās, bet otrā — jūlija sākumā). Ligzda vīta no niedru šķiedrām, atrodas virs ūdens virsmas vai gīršļu cerā, kas ieskauts ar ūdeni. Dējumā 4—6 brūnas olas ar dzeltenpelēkiem raibumiņiem. Inkubācijas periods ilgst 12—15 dienas. Salīdzinot ar citām ķauķu sugām, mātīte mazuļus baro ar palieliem kukaiņiem, jo tai ir jāspēj izbarot mazuļus vienai pašai. Tādēļ mātīte ligzdo tikai tādās vietās, kur kukaiņu ir ļoti daudz. Jaunie putni izlido 13—14 dienu vecumā.
Vacpiragova
Vacpiragova ir ciems Mērdzenes pagastā, Kārsavas novadā. Atrodas 276 km attālumā no Rīgas.
Blomes muiža
Blomes muiža var būt:
Lajošs Šteiners
Lajošs Šteiners (hu; Oradja -  Sidneja) bija ebreju izcelsmes Ungārijas un Austrālijas šahists, FIDE starptautiskais meistars (IM, 1950).
Biogrāfija
Piedzimis matemātikas skolotāja un šahista Bernharda Šteinera (1874-1944) ģimenē. 1920. gados kļuvis par vienu no labākajiem Ungārijas jaunajiem šahistiem. 1926. gadā beidzis Budapeštas tehnisko universitāti kā mašīnbūves inženieris. 1920. gadu beigās divus gadus nostrādājis ASV. Pēc atgriešanās 1931. gadā uzvarējis Ungārijas šaha čempionātā. Šo panākumu atkārtojis arī 1936. gadā. Ungārijas izlases sastāvā piedalījies trijās oficiālajās un vienā neoficiālajā Pasaules šaha olimpiādē:
1936. gadā ārpus konkursa piedalījies Austrālijas šaha čempionātā, kurā izcīnījis pārliecinošu uzvaru. 1939. gada martā pārcēlies uz dzīvi Austrālijā, Sidnejā, kur pāris mēnešus vēlāk apprecējies ar daudzkārtējo Jaundienvidvelsas sieviešu šaha čempionātu uzvarētāju Augustu Ednu Kingstoni. Otrā pasaules kara laikā kopā ar tēvu koncentrācijas nometnē aizgājis bojā Šteinera vecākais brālis Endre (1901-1944) - arī pazīstams šahists, 1. Ķemeru starptautiskā šaha turnīra dalībnieks. Austrālijā Šteiners strādājis par rasētāju un 1944. gadā ticis uzņemts Austrālijas pilsonībā. Desmit reizes piedalījies Jaundienvidvelsas šaha čempionātos un guvis deviņas uzvaras (1940/1941, 1943, 1944, 1945, 1946, 1953, 1955, 1958). Tāpat piedalījies sešos Austrālijas šaha čempionātos, kuros uzvarējis četras reizes (1945, 1946/1947, 1952/1953, 1958/1959). 1948. gadā vienīgo reizi pēc Otrā pasaules kara apmeklējis Eiropu, kur piedalījies trīs šaha turnīros, tostarp arī Stokholmas starpzonālajā turnīrā, kurā palicis priekšpēdējā vietā. 1960. gados pārstājis piedalīties nopietnos šaha turnīros.
Svīta (seriāls)
"Svīta" (en) ir ASV televīzijas seriāls, kura režisors ir Dags Elins. Seriālu pārraidīja televīzijas kanālā HBO laika posmā no 2004. gada 8. jūlija līdz 2011. gada 11. septembrim. Seriālam kopā iznāca 8 sezonas ar 96 sērijām.
Seriāls ir par aktieri Vinsentu Čeisu un viņa draugiem ceļā uz panākumiem Losandželosā.
Citas atpalikušās šķiras Indijā
"Citas atpalikušās šķiras" ir Indijas valdības oficiāli lietots apzīmējums iedzīvotāju grupai, kas pieder pie "sociāli un izglītības ziņā atpalikušām" Indijas kastām jeb varnām. Katrā Indijas štatā ir savs OBC kastu uzskaitījums.
Šo nosaukumu sāka lietot pēc 1979. gadā valdības izveidotās Mandalas komisijas rekomendācijām, kas "Citu atpalikušo šķiru" sarakstā iekļāva vairāk kā 3000 Indijas nepriviliģēto, pamatā šudru varnā ietilpstošo, kastu. Komisijas 1980. gada ziņojumā bija rakstīts, ka pie "citām atpalikušajām šķirām" pieder 52% Indijas iedzīvotāju. Pēc ziņojuma rekomendācijām tika pieņemti likumi, kas noteica pozitīvo diskrimināciju pret "priviliģētajām kastām" un noteica šai iedzīvotāju grupai 27% kvotu amatiem valdības iestādēs un studentu vietām publiskajās universitātēs. Kad 1989. gadā Indijas valdība mēģināja ieviest Mandalas komisijas rekomendācijas, tas izraisīja masīvus protestus. Pēc 2011. gada Indijas Sociāli ekonomiskās un kastu tautskaites datiem "citas atpalikušās šķiras" veidoja 41,1% no Indijas iedzīvotājiem (42,8% no hinduistiem, 39,2% no musulmaņiem, 24,8% no kristiešiem, 22,4% no sikhiem un 13,7% no zoroastriešiem).
Little Mix
Little Mix ir britu meiteņu grupa, kas dibināta 2011. gadā Lielbritānijas šova "X Faktors" astotās sezonas laikā. Grupa uzvarēja šajā sezonā, kļūstot par pirmo un pašlaik vienīgo grupu, kas uzvarējusi šovā. Grupas sastāvā ir Perija Edvardsa, Lī Anna Pinoka un Džeida Tirlvola. Grupu pameta Džesija Nelsona.
Grupa ir izdevusi sešus albumus: DNA (2012), Salute (2013), Get Weird (2015), Glory Days (2016) un LM5 (2018)Conffeti (2020). Panākumus Lielbritānijā ir guvuši visi albumi, visi ir debitējuši topa pirmajā desmitniekā, Glory Days ir arī atradies topa 1. vietā. Pirmie divi albumi Lielbritānijā sertificēti ar platīna disku, nākamie divi — dubulto platīna disku.
2017. gada Brit balvu pasniegšanas ceremonijā Little Mix ieguva labākā britu singla balvu par Shout Out to My Ex. Vēl grupa ir divas reizes ieguvusi MTV Europe Music Awards un citus apbalvojumus. Debrett's 2017. gadā grupu ierindoja ietekmīgāko cilvēku Lielbritānijā sarakstā.
Džošs Grobans
Džošua Vinslovs "Džošs" Grobans (en; dzimis ) ir amerikāņu dziedātājs, dziesmu autors, mūziķis, aktieris un ierakstu producents.
Sākumā studējis aktiermākslu, tomēr vēlāk pievērsies dziedāšanai. Mūziķa karjeras laikā ir izdevis sešus studijas albumus, no kuriem pirmie pieci ASV tikuši sertificēti vismaz ar platīna sertifikātu. Tāpat ir izdevis trīs koncertierakstus, divas labāko dziesmu izlases, 26 singlus un septiņus videoklipus. Viena no viņa populārākajām dziesmām ir 2004. gada izdotā You Raise Me Up.
Kairi
Kairi ir ciems Valkas novada Vijciema pagastā. Atrodas pagasta rietumos 2,1 km no pagasta centra Vijciema, 25,8 km no novada centra Valkas un 155,0 km no Rīgas.
Apdzīvotā vieta atrodas netālu no autoceļa P24, uz ziemeļiem no Vijciema, pie Vijas upes, netālu no tās ietekas Gaujā.
Tedross Adhanoms Gebreiesuss
Tedross Adhanoms Gebreiesuss (Tedros Adhanom Ghebreyesus, dzimis 1965. gada 3. martā Eritrejā) ir Etiopijas biologs un politiķis, Pasaules Veselības organizācijas ģenerāldirektors (kopš 2017). Iepriekš bijis Etiopijas veselības un ārlietu ministrs.
Pāvila vēstule filipiešiem
Pāvils šo vēstuli ir rakstījis draudzei Filipos, Romas provincē Maķedonijā, kas ir pirmā kristiešu draudze Eiropā.
Vacumi (Kalupes pagasts)
Vacumi ir ciems Kalupes pagastā, Augšdaugavas novadā. Atrodas 215 km attālumā no Rīgas.
Ciema apkārtnē atrodas Grancovas liepu aleja.
Īves iela (Jūrmala)
Īves iela ir iela Jūrmalā, Vaivaru apkaimē. Medņu iela sākas krustojumā ar Cīruļu ielu un beidzas krustojumā ar Medņu ielu. Kopējais ielas garums ir 210 metri, tā ir klāta ar melnzemes segumu. Īves ielā satiksmes kustība norit vienā joslā. Ielā ir savrupmāju apbūve.
Ielu savienojumi
Īves iela ir savienota ar šādām ielām:
Il-2
IL-2 bija Otrā pasaules kara triecienlidmašīna, kuru ražoja Padomju Savienībā. Ja pieskaita IL-2 pēcteci — lidmašīnu IL-10, kopā tika izgatavotas 42 330 lidmašīnas, kas ir vairāk, nekā jebkura cita militārā lidmašīna. IL-2 tika plaši izmantota cīņās ar tankiem. IL-2 bija laba aizsardzība pret apšaudi no zemes, jo lidmašīnas motors, lidotāja kabīne un degvielas tvertnes bija aizsargātas ar bruņām. Viegli sašaujama bija tikai astes daļa ar fizelāžu. Tomēr lidmašīna bija diezgan neaizsargāta pret iznīcinātājiem. No 1941. līdz 1945. gadam tika zaudētas 10 762 IL-2 lidmašīnas.
Ralfs Šūmanis
Ralfs Šūmanis (de; dzimis ) ir vācu šāvējs, startē 25 m ātršaušanā.
Šaušanā sācis trenēties 1977. gadā 15 gadu vecumā. Piedalījies septiņās Olimpiskajās spēlēs. 1988. gadā, pārstāvēdams Austrumvāciju, izcīnīja sudraba medaļu, zeltu izcīnīja PSRS pārstāvošais Latvijas šāvējs Afanasijs Kuzmins. Pēc tam tika izmainīti mērķi, sākās R. Šūmaņa dominance 25 m ātršaušanas disciplīnā. Nākamajās Olimpiskajās spēlēs Barselonā viņš jau pārstāvēja Vāciju un izcīnīja savu pirmo zelta medaļu Olimpiskajās spēlēs. Uzvaru viņš guva arī 1996. gadā Atlantā un 2004. gadā Atēnās, savukārt 2008. gadā Pekinā izcīnīja savu otro sudraba medaļu. 2012. gadā Londonā R. Šūmanis ieņēma 16. vietu. 2000. gadā Sidnejā — 5. vietu. Sportists bija kvalificējies arī, taču Austrumvācija boikotēja šīs spēles. Vairākas medaļas izcīnījis arī Pasaules un Eiropas čempionātos.
Precējies ar šāvēju Anki Velkeri-Šūmani (Anke Völker-Schumann), kas arī piedalījusies trijās Olimpiskajās spēlēs.
Rietumeiropas vasaras laiks
Rietumeiropas vasaras laiks (WEST) ir vasaras laiks, kas ir vienu stundu priekšā Universālajam koordinētajam laikam. To izmanto:
Vairākās valstīs tas zināms ar citu nosaukumu:
Kosmos-2453
Kosmos-2453 (Космос-2453) ir Krievijas militārais sakaru pavadonis. Tas orbītā palaists 2009. gada jūlijā. Pavadonis ir no Strela-3 sērijas.
Kosmos-2453 tika palaists 01:26 UTC ar nesējraķeti Rokot-KM no Pļeseckas kosmodroma. Kopā ar to palaisti sakaru pavadoņi Kosmos-2451 un Kosmos-2452.
GSAT-24
GSAT-24 ir Indijas Kosmosa pētījumu organizācijas (ISRO) meitas uzņēmuma NewSpace India Limited (NSIL) GSAT sistēmas sakaru pavadonis. To īrē uzņēmums Tata Play, un tas paredzēts sakaru pakalpojumiem Indijas teritorijā. To ģeostacionārajā orbītā palaida 2022. gada jūnijā.
Kosmisko aparātu izgatavoja ISRO uz platformas I-3K Enhanced bāzes. Tā starta masa bija 4181 kg. GSAT-24 resursi paredzēti 15 gadu darbībai. Pavadonī uzstādīti 25 Ku joslas raiduztvērēji.
GSAT-24 tika palaists 21:50 UTC no Gviānas kosmiskā centra ar nesējraķeti Ariane 5 ECA (lidojums VA257). Tas palaists kopā ar sakaru pavadoni Measat-3d.
UNESCO Pasaules mantojuma vietas Dienvidāfrikas Republikā
Sarakstā apkopotas tās vietas Dienvidāfrikas Republikā, kas iekļautas UNESCO Pasaules mantojuma sarakstā. UNESCO sarakstā no Dienvidāfrikas ir iekļautas 8 vietas (4 — kultūras objekti, 3 — dabas objekti un 1 — jaukts objekts), savukārt 7 vietas ir iekļautas oficiālajā kandidātu sarakstā. Dienvidāfrikas Republika Pasaules mantojuma konvenciju ratificējusi 1997. gada 10. jūlijā.
GSAT-24
Pavadonis tiks novietots ģeostacionārajā orbītā punktā 83° austrumu garuma.
Privileģētās kastas Indijā
"Privileģētās kastas Indijā" ir Indijas valdības oficiāli lietots apzīmējums iedzīvotāju grupai, kas nepieder pie "sociāli un izglītības ziņā neprivileģētām" Indijas kastām jeb varnām. Šai iedzīvotāju grupai ir noteikti dažādi skaita ierobežojumi amatiem valdības iestādēs un studentu vietām publiskajās universitātēs.
Šo nosaukumu sāka lietot pēc 1979. gadā valdības izveidotās Mandalas komisijas rekomendācijām, kas "Citu atpalikušo šķiru" sarakstā iekļāva vairāk kā 3000 Indijas kastu piederīgos. Pēc ziņojuma rekomendācijām tika pieņemti likumi, kas noteica pozitīvo diskrimināciju pret "privileģētajām kastām". Kad 1989. gadā Indijas valdība mēģināja ieviest Mandalas komisijas rekomendācijas, tas izraisīja masīvus protestus. Pēc 2011. gada Indijas Sociāli ekonomiskās un kastu tautskaites datiem "privileģētās kastas" veidoja 30,8% no Indijas iedzīvotājiem (26% no hinduistiem, 59,5% no musulmaņiem, 33,3% no kristiešiem, 46,1% no sikhiem, 70,4% no zoroastriešiem un 94,3% no džainiem).
Bācupīte
Bācupīte (arī Bāčupīte) ir Vijas labā krasta pieteka Valkas novadā.
Iztek no Baltā purva. Tek ziemeļrietumu virzienā. Ietek Vijā augšpus Vijciema. Upi šķērso valsts autoceļš P24 (Smiltene—Valka), tās krastos atrodas Bāci.
Ellinikonas starptautiskā lidosta
Ellinikonas starptautiskā lidosta (gr) bija starptautiska lidosta Grieķijā, 7 kilometrus uz dienvidiem no Atēnu centra. Līdz 2001. gadam, kad atvēra Atēnu starptautisko lidostu 20 kilometrus uz austrumiem no Atēnu centra, Ellinikonas lidosta bija galvenā Atēnu lidosta.
Lidosta uzcelta 1938. gadā. Otrā pasaules kara gados lidlaukā tika ierīkota Luftwaffe aviobāze. Pēc kara 1945. gadā lidlaukā tika ierīkota ASV militārā aviobāze. No 1956. līdz 1958. gadam aviobāze izvietojās pusē no teritorijas, bet otra puse tika nodota civilās aviācijas vajadzībām. No 1960. līdz 1969. gadam pēc Ēro Sārinena projekta tika izbūvēts lidostas otrais terminālis. 1991. gadā ASV aviobāze tika slēgta. Līdz lidostas aizvēršanai 2001. gadā tā apkalpoja līdz 12 miljoniem pasažieru gadā. Pēc lidostas aizvēršanas tās ziemeļrietumu daļā tika izbūvēts sporta komplekss 2004. gada vasaras olimpisko spēļu vajadzībām. Eiropas migrantu krīzes laikā lidostas pamestajā terminālī izveidojās stihiska bēgļu nometne.
Šķiedrvielas
Šķiedrvielas jeb balastvielas ir pārtikā esoši ķīmiski savienojumi, ko nespēj hidrolizēt cilvēka gremošanas sistēmas fermenti. Šķiedrvielas pamatā ir polisaharīdi un lignīni, taču ir arī cita veida savienojumi, kas gremošanu ietekmē tāpat kā šķiedrvielas, piemēram, pektīns, kas ķīmiski ir spirta polimērs.
Iedalījums
Pēc šķīdības ūdenī šķiedrvielas var sīkāk iedalīt ūdenī šķīstošajās šķiedrvielās (pektīni, oligosaharīdi, rezistentā ciete) un ūdenī nešķīstošajās šķiedrvielās (celuloze, hemiceluloze, lignīns). Vēl viens šķiedrvielu iedalījums ir viskozajās jeb fekāliju masu palielinošajās šķiedrvielās un fermentējamajās šķiedrvielās.
Uzturā
Tā kā šķiedrvielas organismā netiek sašķeltas, tām nav uzturvērtības, tomēr šķiedrvielas ir nozīmīga uztura daļa, jo sekmē zarnu peristaltiku, gremošanas sulu izdali un holesterīna izvadi no organisma, kā arī veicina zarnu mikrofloras darbību. Dienā vidēji ieteicams uzņemt ap 10 gramiem šķiedrvielu uz 1000 kcal, ievērojot 3:1 nešķīstošo un šķīstošo šķiedrvielu attiecību.
Vienlaikus gan šķiedrvielas kavē arī citu taukvielu un organismam vajadzīgo minerālvielu uzsūkšanos, turklāt daļa ūdenī nešķīstošo šķiedrvielu neveicina zarnu darbību, kā arī ir šķiedrvielas, kas zarnu darbību veicina maz, bet no kurām zarnu traktā veidojas gāzes un īsās taukskābes.
Galvenie šķiedrvielu avoti ir dažādi graudu izstrādājumi (kviešu klijas, auzu pārslas, pilngraudu maize, kviešu putraimi u.c.), rieksti (mandeles, kokosrieksti, zemesrieksti, lazdu rieksti, valrieksti u.c.), pākšaugi (baltās pupiņas, zirņi u.c.), sēnes (baravikas, gailenes u.c.), dārzeņi (selerijas sakne, burkāni, rabarberi, sīpoli, ziedkāposti, baltie galviņkāposti, bietes, kartupeļi u.c.), kā arī augļi un ogas — žāvētas vīģes, žāvētas aprikozes, upenes, cidonijas, mellenes, avenes, kivi, avokado, āboli, ērkšķogas u.c..
Isadors Epšteins
Dzīvesgājums
Dzimis 1919. gada 23. oktobrī Tallinā rabīna ģimenē kā jaunākais deviņu bērnu ģimenē. Ģimene neilgi pirms Isadora dzimšanas bija ieradusies Igaunijā no Navahrudakas (tagad Baltkrievijā). 1925. gadā ģimene emigrēja uz ASV un apmetās Sinsinati, kur tēvs ieguva rabīna vietu ebreju kopienā. Isadors Epšteins pēc bakalaura grāda saņemšanas Sinsinati Universitātē 1941. gadā iestājās ASV armijā; piedalījās Otrajā pasaules karā.
1947. gadā Isadors Epšteins sāka studēt Prinstonas Universitātē, kļūdams par Martina Švarcšilda pirmo studentu. 1950. gadā Prinstonas Universitātē Epšteins ieguva doktora grādu un sāka strādāt Kolumbijas Universitātē. Tur viņš pasniedza astronomiju 37 gadus. 1953. gadā Epšteins kļuva par profesora asistentu, 1957. gadā — asociētais profesors. 1971. gadā Epšteins kļuva par profesoru. 1987. gadā viņš pensionējās un kļuva par emeritēto profesoru.